8.9.2023.
(8)
HR
Službeni list Europske unije
L 222/95
točka 4.2.2.2. mijenja se kako slijedi: (a) prvi stavak zamjenjuje se sljedećim: „Konstrukcija jedinice, svi spojeni dijelovi opreme, te točke za podizanje i podupiranje dizalicom moraju biti tako projektirani da u slučajevima opterećenja određenima u specifikaciji na koju se upućuje u Dodatku D indeksu [1] ne dođe do napuklina, značajnih trajnih deformacija ili pukotina.”; (b) četvrti stavak zamjenjuje se sljedećim: „Na jedinici se moraju označiti točke za podizanje i podupiranje dizalicom.
Oznaka mora biti u skladu sa specifikacijom na koju se upućuje u Dodatku D, indeksu [2].”;
(9)
u točki 4.2.2.3. dodaje se sljedeći stavak: „Jedinice namijenjene za kombinirani prijevoz za koje je potrebna oznaka kompatibilnosti vagona moraju biti opremljene uređajima za osiguravanje intermodalne teretne jedinice.”;
(10) točka 4.2.3.1. mijenja se kako slijedi: (a) drugi i treći stavak zamjenjuju se sljedećima: „Sukladnost jedinice s predviđenim referentnim profilom, uključujući referentni profil za donji dio, utvrđuje se jednom od metoda utvrđenih u specifikaciji na koju se upućuje u Dodatku D indeksu [4].
Kinematička metoda, kako je opisana u specifikaciji na koju se upućuje u Dodatku D indeksu [4], upotrebljava se za utvrđivanje sukladnosti, ako postoji, između referentnog profila utvrđenog za jedinicu i odgovarajućih ciljnih referentnih profila G1, GA, GB i GC, uključujući one koji se upotrebljavaju za donji dio GI1 i GI2.”; (b) dodaje se sljedeći stavak: „Jedinice namijenjene za kombinirani prijevoz kodificiraju se u skladu sa zahtjevima Dodatka H i specifikacije na koju se upućuje u Dodatku D.2., indeksu [B].”; (11) u točki 4.2.3.2. drugi stavak zamjenjuje se sljedećim: „Dopušteni korisni teret koji se može prevoziti jedinicom uz osovinska opterećenja do 25 t određuje se primjenom specifikacije na koju se upućuje u Dodatku D indeksu [5].”; (12) točka 4.2.3.3. zamjenjuje se sljedećim: „4.2.3.3.
Kompatibilnost sa sustavima za detekciju vlaka Ako je predviđeno da jedinica bude kompatibilna s jednim od sljedećih sustava za detekciju vlaka ili s više njih, ta se kompatibilnost određuje u skladu s odredbama tehničkog dokumenta na koji se upućuje u Dodatku D.2 indeksu [A]: (a) sustavi za detekciju vlaka koji se temelje na kolosiječnim strujnim krugovima (električni otpor osovinskog sklopa može se ocijeniti na razini sastavnog dijela interoperabilnosti ili na razini vozila); (b) sustavi za detekciju vlaka koji se temelje na brojačima osovina; (c) sustavi za detekciju vlaka koji se temelje na opremi za rad u petlji.
Povezani posebni slučajevi definirani su u odjeljku 7.7.
TSI-ja za prometno-upravljački i signalno-sigurnosni podsustav.”
(13) u točki 4.2.3.4. drugi i treći stavak zamjenjuju se sljedećim: „Ako je na mreži širine kolosijeka 1 435 mm predviđeno da se jedinica nadzire pružnom opremom, jedinica mora biti u skladu sa specifikacijom na koju se upućuje u Dodatku D indeksu [6].
Za jedinice namijenjene prometovanju na mrežama širine kolosijeka 1 524 mm, 1 600 mm i 1 668 mm primjenjuju se odgovarajuće vrijednosti iz tablice 2., koje se odnose na parametre specifikacije na koju se upućuje u Dodatku D indeksu [6].”;